Diari Oficial de la Generalitat Valenciana


Sumari del DOGV 3682, del 07-02-2000 (2000/631)

Informació pública de la proposta de programa d’actuació integrada, i proposta juridicoeconòmica de la unitat d’execució residencial número 1 de les previstes en les normes subsidiàries de planejament municipal vigents, presentada per l’Agrupació d’Interés Urbanístic La Serrana, UER-1, AIU.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3682

Data del DOGV
:   07-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/631


Organisme emissor
:   Ajuntament d'Almoradí

Tipus de document
:   Anunci

Informació pública de la proposta de programa d'actuació integrada, i proposta juridicoeconòmica de la unitat d'execució residencial número 1 de les previstes en les normes subsidiàries de planejament municipal vigents, presentada per l'Agrupació d'Interés Urbanístic La Serrana, UER-1, AIU. [2000/S631]
  
Presentada en aquest ajuntament, a l'empara del que disposa l'article 45 de la Llei Reguladora de l'Activitat Urbanística, la proposta de programa d'actuació integrada, i proposta juridicoeconòmica de la unitat d'execució residencial número 1 de les previstes en les normes subsidiàries de planejament municipal vigents, presentada per l'Agrupació d'Interés Urbanístic La Serrana, UER-1, AIU, amb la documentació complementària, formada per projecte de reparcel·lació i projecte d'urbanització.
  
L'alcalde president de l'Ajuntament d'Almoradí, mitjançant Decret de data 3 de gener de 2000, ha resolt:
  
Primer.
  
Sotmetre a informació pública la proposta de programa d'actuació integrada, i proposta juridicoeconòmica de la unitat d'execució residencial número 1 de les previstes en les normes subsidiàries de planejament municipal vigents, presentada per l'Agrupació d'Interés Urbanístic La Serrana, UER-1, AIU, amb la documentació complementària, composta per projecte de reparcel·lació i projecte d'urbanització, tot això d'acord amb el que disposa l'article 45.2 B) de la Llei 6/1994, de 15 de novembre de la Generalitat Valenciana, Reguladora de l'Activitat Urbanística. Mitjançant publicació d'anuncis en el Diari Oficial de la Generalitat Valenciana, un periòdic d'àmplia difusió en la localitat, i tauler d'anuncis de l'ajuntament, i es remetrà avís amb el seu contingut al domicili fiscal de qui consten en el cadastre com a titulars de drets afectats per l'actuació proposta.
  
Segon.
  
Els projectes, junt amb l'expedient que s'instrueix, podran ser examinats en l'Oficina Tècnica d'Urbanisme d'aquest ajuntament per un termini de 20 dies, comptadors des de l'última publicació d'aquest edicte en el Diari Oficial de la Generalitat Valenciana, i es podrà presentar al·legacions i alternatives tècniques que es consideren oportunes. En el cas de presentació d'alternatives tècniques, el termini anterior es prorrogaria per altres 20 dies més.
  
Tercer.
  
Transcorregut aquest termini podran presentar-se proposicions juridicoeconòmiques en competència, durant cinc dies, presentant la corresponent plica tancada, amb la documentació continguda en l'article 32.C i D de la Llei Reguladora de l'Activitat Urbanística. Aquestes pliques s'obriran l'endemà hàbil a aquell en què finalitze el període de presentació d'aquestes, i quedarà en informació pública per un període addicional de 10 dies, durant el qual es podran examinar i formular les al·legacions que s'estimen pertinents.